《春日苦雨》
宋代·王炎

桃花开时苦多雨，花似啼妆悄无语。
桃花谢时雨更多，奈此轻红委地何。
明年花似今年好，明年人胜今年老。
是谁留得长少年，对此不须空懊慷。
双飞燕子营新巢，舍后舍前穠绿交。
长须但为酿曲米，春色尚余红药梢。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。